CELEX: 32022R0007
Language: sl
Date: 2022-01-05 00:00:00
Title: Izvedbena uredba Komisije (EU) 2022/7 z dne 5. januarja 2022 o spremembi Priloge V k Izvedbeni uredbi (EU) 2020/2235 glede zahtev za zdravstveno varstvo živali za vstop mlečnih proizvodov, ki jih vsebujejo trajni sestavljeni proizvodi, v Unijo (Besedilo velja za EGP)

6.1.2022   
               
               
                  SL
               
               
                  Uradni list Evropske unije
               
               
                  L 2/1
               
            
         IZVEDBENA UREDBA KOMISIJE (EU) 2022/7
         z dne 5. januarja 2022
         o spremembi Priloge V k Izvedbeni uredbi (EU) 2020/2235 glede zahtev za zdravstveno varstvo živali za vstop mlečnih proizvodov, ki jih vsebujejo trajni sestavljeni proizvodi, v Unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti člena 7(2), točka (a), Uredbe,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (2) ter zlasti členov 238(3) in 239(3) Uredbe,
         ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (3) in zlasti člena 90, prvi odstavek, točki (a) in (e), ter člena 126(3) Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) 2020/692 (4) dopolnjuje pravila o zdravju živali iz Uredbe (EU) 2016/429, med drugim glede vstopa pošiljk nekaterih proizvodov živalskega izvora v Unijo. Zlasti v členu 163 navedene delegirane uredbe, kakor je bila nedavno spremenjena z Delegirano uredbo Komisije (EU) 2021/1703 (5), so določene posebne zahteve za vstop proizvodov živalskega izvora, ki jih vsebujejo trajni sestavljeni proizvodi, v Unijo. Navedeni člen med drugim določa zahteve glede obdelave za zmanjšanje tveganja, ki se uporabljajo za mlečne proizvode, ki jih vsebujejo taki sestavljeni proizvodi, ob upoštevanju zdravstvenega statusa tretje države izvora ali ozemlja izvora ali njenega oz. njegovega območja izvora.
                  
               
                     (2)
                  
                  
                     Izvedbena uredba Komisije (EU) 2020/2235 (6) določa pravila za uporabo uredb (EU) 2016/429 in (EU) 2017/625, med drugim v zvezi z vzorci potrdil za vstop nekaterih proizvodov živalskega izvora v Unijo. Natančneje, Priloga V k Izvedbeni uredbi (EU) 2020/2235 določa vzorec zasebnega potrdila izvajalca dejavnosti za vstop trajnih sestavljenih proizvodov v Unijo v skladu s členom 14 Delegirane uredbe Komisije (EU) 2019/625 (7).
                  
               
                     (3)
                  
                  
                     Zasebno potrdilo iz Priloge V k Izvedbeni uredbi (EU) 2020/2235 bi bilo treba nadomestiti s posodobljeno različico, pri čemer bi bilo treba upoštevati zahteve glede obdelave za zmanjšanje tveganja za mlečne proizvode iz Delegirane uredbe (EU) 2020/692, kakor je bila spremenjena z Delegirano uredbo (EU) 2021/1703.
                  
               
                     (4)
                  
                  
                     Izvedbeno uredbo (EU) 2020/2235 bi bilo zato treba ustrezno spremeniti.
                  
               
                     (5)
                  
                  
                     Ker se Izvedbena uredba (EU) 2020/2235 uporablja od 21. aprila 2021, bi morale spremembe Izvedbene uredbe (EU) 2021/2235, ki se uvedejo s to uredbo, zaradi pravne varnosti začeti veljati čim prej.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga V k Izvedbeni uredbi (EU) 2020/2235 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. januarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 139, 30.4.2004, str. 55.
         
            (2)  UL L 84, 31.3.2016, str. 1.
         
            (3)  UL L 95, 7.4.2017, str. 1.
         
            (4)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).
         
            (5)  Delegirana uredba Komisije (EU) 2021/1703 z dne 13. julija 2021 o spremembi Delegirane uredbe (EU) 2020/692 glede zahtev za zdravstveno varstvo živali za vstop proizvodov živalskega izvora, ki jih vsebujejo sestavljeni proizvodi, v Unijo (UL L 339, 24.9.2021, str. 29.)
         
            (6)  Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1).
         
            (7)  Delegirana uredba Komisije (EU) 2019/625 z dne 4. marca 2019 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vnos pošiljk nekaterih živali in blaga, namenjenih za prehrano ljudi, v Unijo (UL L 131, 17.5.2019, str. 18).
      
      
         
            PRILOGA
            
               
                  
                     „PRILOGA V
                     VZOREC ZASEBNEGA POTRDILA IZVAJALCA DEJAVNOSTI, KI VNAŠA TRAJNE SESTAVLJENE PROIZVODE V UNIJO V SKLADU S ČLENOM 14 DELEGIRANE UREDBE (EU) 2019/625
                     
                        
                     
                                 
                                    Del II: Potrdilo
                                 
                              
                              
                                 
                                    II. Podatki o zdravstvenem stanju
                                 
                              
                              
                                 
                                    II.a
                                 
                              
                              
                                 
                                    Potrdilo
                                 
                              
                              
                                 
                                    II.b
                                 
                              
                              
                                 
                                    Sklic IMSOC
                                 
                              
                           
                                 Podpisani …
                                 (ime, naslov in vsi podatki o uvozniku)
                                 kot odgovoren za vstop pošiljke sestavljenih proizvodov, opisanih v delu I, v Unijo izjavljam, da za sestavljene proizvode, ki jih spremlja to potrdilo, velja naslednje:
                                 
                                             1.
                                          
                                          
                                             izpolnjujejo veljavne zahteve iz člena 126(2) Uredbe (EU) št. 2017/625 Evropskega parlamenta in Sveta (A);
                                          
                                       
                                             2.
                                          
                                          
                                             ni jih treba skladiščiti ali prevažati pri nadzorovani temperaturi;
                                          
                                       
                                             3.
                                          
                                          
                                             ne vsebujejo drugega predelanega mesa, razen želatine, kolagena ali visokorafiniranih proizvodov, navedenega v Prilogi III, oddelek XVI, k Uredbi (ES) št. 853/2004 Evropskega parlamenta in Sveta (B);
                                          
                                       
                                             4.
                                          
                                          
                                             vsebujejo naslednje sestavine rastlinskega izvora in predelane proizvode živalskega izvora(2):
                                             ….;
                                          
                                       
                                             5.
                                          
                                          
                                             vsebujejo predelane proizvode živalskega izvora, zahteve za katere so določene v Prilogi III k Uredbi (ES) št. 853/2004, izvirajo pa iz naslednjih odobrenih obratov(3):
                                             ….;
                                          
                                       
                                             6.
                                          
                                          
                                             vsebujejo predelane proizvode živalskega izvora, ki izvirajo iz tretjih držav ali njihovih regij, iz katerih je dovoljen izvoz vsakega predelanega proizvoda živalskega izvora v Unijo, kot je navedeno v Sklepu Komisije 2011/163/EU (C);
                                          
                                       
                                             7.
                                          
                                          
                                             izvirajo iz tretjih držav ali njihovih regij, iz katerih je dovoljen izvoz mesnih proizvodov, mlečnih proizvodov, proizvodov na osnovi kolostruma, ribiških proizvodov, jajčnih proizvodov v Unijo na podlagi zahtev Unije za zdravstveno varstvo živali in javno zdravje, ki so navedene za vsaj enega od teh proizvodov živalskega izvora v skladu z Izvedbeno uredbo Komisije (EU) 2021/405 (D) in Izvedbeno uredbo Komisije (EU) 2021/404 (E);
                                          
                                       
                                             8.
                                          
                                          
                                             proizvedeni so bili v obratu, ki izpolnjuje higienske standarde, priznane kot enakovredne tistim, ki se zahtevajo v Uredbi (ES) št. 852/2004 Evropskega parlamenta in Sveta (F);
                                          
                                       
                                             9.
                                          
                                          
                                             proizvedeni so bili pod pogoji, ki zagotavljajo upoštevanje mejnih vrednosti ostankov pesticidov iz Uredbe (ES) št. 396/2005 Evropskega parlamenta in Sveta (G) in mejnih vrednosti onesnaževal iz Uredbe Komisije (ES) št. 1881/2006 (H);
                                          
                                       
                                             10.
                                          
                                          
                                             vsebujejo mlečne proizvode, ki:
                                             
                                                         
                                                            (4)(5) bodisi
                                                      
                                                      
                                                         niso bili obdelani s posebno obdelavo za zmanjšanje tveganja iz Priloge XXVII k Delegirani uredbi Komisije (EU) 2020/692 (I)
                                                         
                                                      
                                                   
                                                         
                                                            (4)(6) ali
                                                      
                                                      
                                                         so bili obdelani s posebno obdelavo za zmanjšanje tveganja iz stolpca A ali B tabele iz Priloge XXVII k Delegirani uredbi (EU) 2020/692
                                                      
                                                   
                                                         
                                                            (4)(7) ali
                                                      
                                                      
                                                         so bili obdelani s posebno obdelavo za zmanjšanje tveganja, ki je vsaj enakovredna eni od obdelav iz stolpca B tabele iz Priloge XXVII k Delegirani uredbi (EU) 2020/692;
                                                      
                                                   
                                       
                                             11.
                                          
                                          
                                             vsebujejo jajčne proizvode, ki so bili obdelani s posebno obdelavo za zmanjšanje tveganja, ki je vsaj enakovredna eni od obdelav v tabeli iz Priloge XXVIII k Delegirani uredbi (EU) 2020/692(4).
                                          
                                       
                                    Opombe
                                 
                                 V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, sklici na Evropsko unijo v tem potrdilu vključujejo Združeno kraljestvo v zvezi s Severno Irsko.
                              
                           
                                  
                              
                              
                                 Datum
                              
                              
                                  
                              
                              
                                 Kvalifikacija in naziv uvoznika(8)
                                 
                              
                              
                                  
                              
                           
                                  
                              
                              
                                 Žig
                              
                              
                                  
                              
                              
                                 Podpis
                              
                              
                                  
                              
                           
                                 
                                    (2)
                                 
                              
                              
                                 Navesti sestavine po vrstnem redu glede na maso. Dovoljeno je združevanje nekaterih sestavin glede na mlečne proizvode, ribiške proizvode, jajčne proizvode, proizvode neživalskega izvora, kot je ustrezno.
                              
                           
                                 
                                    (3)
                                 
                              
                              
                                 Navesti številko odobritve obratov, v katerih so bili proizvedeni predelani proizvodi živalskega izvora, ki jih vsebuje sestavljeni proizvod, in tretjo državo ali ozemlje ali njeno oz. njegovo območje, na katerem je odobreni obrat, kot je določeno v členu 4(2) Uredbe (ES) št. 853/2004 in kot jo navede nosilec živilske dejavnosti, ki je uvoznik.
                              
                           
                                 
                                    (4)
                                 
                              
                              
                                 Neustrezno črtati.
                              
                           
                                 
                                    (5)
                                 
                              
                              
                                 Samo če:
                                 
                                             (a)
                                          
                                          
                                             je tretja država izvora ali ozemlje izvora ali njeno oz. njegovo območje izvora sestavljenega proizvoda (oznaka države ISO vnesena v polje I.7 dela I potrdila) navedeno za vstop surovega mleka in mlečnih proizvodov, ki niso predmet obdelave za zmanjšanje tveganja, v Unijo v skladu s Prilogo XVII k Izvedbeni uredbi (EU) 2021/404 (J)
                                             
                                             in
                                          
                                       
                                             (b)
                                          
                                          
                                             je odobreni obrat izvora surovega mleka ali mlečnega proizvoda (naveden v točki 5 dela II potrdila):
                                             
                                                         (i)
                                                      
                                                      
                                                         v tretji državi ali na ozemlju ali na njenem oz. njegovem območju, navedenem za vstop surovega mleka in mlečnih proizvodov, ki niso predmet obdelave za zmanjšanje tveganja, v Unijo v skladu s Prilogo XVII k Izvedbeni uredbi (EU) 2021/404 ali
                                                      
                                                   
                                                         (ii)
                                                      
                                                      
                                                         v Uniji.
                                                      
                                                   
                                       
                           
                                 
                                    (6)
                                 
                              
                              
                                 Samo če:
                                 
                                             (a)
                                          
                                          
                                             je tretja država izvora ali ozemlje izvora ali njeno oz. njegovo območje izvora sestavljenega proizvoda (oznaka države ISO vnesena v polje I.7 dela I potrdila) navedeno za vstop mlečnih proizvodov, ki so predmet obdelave za zmanjšanje tveganja, v Unijo v skladu s Prilogo XVIII k Izvedbeni uredbi (EU) 2021/404
                                             in
                                          
                                       
                                             (b)
                                          
                                          
                                             je odobreni obrat izvora surovega mleka ali mlečnega proizvoda (naveden v točki 5 dela II potrdila):
                                             
                                                         (i)
                                                      
                                                      
                                                         v tretji državi ali na ozemlju ali na njenem oz. njegovem območju, navedenem za vstop mlečnih proizvodov, ki so predmet obdelave za zmanjšanje tveganja, v Unijo v skladu s Prilogo XVIII k Izvedbeni uredbi (EU) 2021/404 ali
                                                      
                                                   
                                                         (ii)
                                                      
                                                      
                                                         v Uniji.
                                                      
                                                   
                                       
                           
                                 
                                    (7)
                                 
                              
                              
                                 Če:
                                 
                                             (a)
                                          
                                          
                                             tretja država izvora ali ozemlje izvora ali njeno oz. njegovo območje izvora sestavljenega proizvoda (oznaka države ISO vnesena v polje I.7 dela I potrdila) ni navedeno za vstop surovega mleka in/ali mlečnih proizvodov v Unijo v skladu s prilogama XVII ali XVIII k Izvedbeni uredbi (EU) 2021/404
                                             in
                                          
                                       
                                             (b)
                                          
                                          
                                             je odobreni obrat izvora mlečnega proizvoda (naveden v točki 5 dela II potrdila):
                                             
                                                         (i)
                                                      
                                                      
                                                         v tretji državi ali na ozemlju ali na njenem oz. njegovem območju, navedenem za vstop surovega mleka in/ali mlečnih proizvodov v skladu s prilogama XVII ali XVIII k Izvedbeni uredbi (EU) 2021/404, ali
                                                      
                                                   
                                                         (ii)
                                                      
                                                      
                                                         v Uniji.
                                                      
                                                   
                                       
                           
                                 
                                    (8)
                                 
                              
                              
                                 Uvoznik: predstavnik nosilcev živilske dejavnosti, ki so uvozniki, kot je določeno v členu 14(1) Delegirane uredbe Komisije (EU) 2019/625 z dne 4. marca 2019 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vnos pošiljk nekaterih živali in blaga, namenjenih za prehrano ljudi, v Unijo (UL L 131, 17.5.2019, str. 18).
                              
                           
               “
            
               (A)  Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (UL L 95, 7.4.2017, str. 1).
            
               (B)  Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55).
            
               (C)  Sklep Komisije 2011/163/EU z dne 16. marca 2011 o odobritvi načrtov, ki so jih predložile tretje države v skladu s členom 29 Direktive Sveta 96/23/ES (UL L 70, 17.3.2011, str. 40).
            
               (D)  Izvedbena uredba Komisije (EU) 2021/405 z dne 24. marca 2021 o določitvi seznamov tretjih držav ali njihovih regij, iz katerih je dovoljen vstop nekaterih živali in blaga, namenjenih za prehrano ljudi, v Unijo v skladu z Uredbo (EU) 2017/625 Evropskega parlamenta in Sveta (UL L 114, 31.3.2021, str. 118).
            
               (E)  Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1).
            
               (F)  Uredba (ES) št. 852/2004 Evropskega parlamenta in Sveta z dne 29. aprila 2004 o higieni živil (UL L 139, 30.4.2004, str. 1).
            
               (G)  Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).
            
               (H)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
            
               (I)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).
            
               (J)  Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1).